Hvað gerir kona þegar að öryggi átján ára hjónabands trosnar og á einu sumarkvöldi verður ljóst að ekkert annað en skilnaður kemur til greina ? Þegar í ofanálag bætist að sama kona á yfir höfði sér að verða mögulega dæmd fyrir meiðyrði , að hún þarf að flytjast milli landa og yfir hana hellast tilfinningar sem hún hafði bælt niður allt frá unglingsárum , svo úr verður einhvers konar óráðsástand . Auður Jónsdóttir skrifaði sig út úr aðstæðunum með því að skrifa skáldsögu upp úr raunverulegum atburðum og nota aðferðir skáldskaparins til að finna sögu sína og merkingu hennar . Þannig varð bók sem stefndi í að verða um skilnað að bók um áföll og afleiðingar þeirra en líka stúdía um höfnunarótta fullorðins fólks . Í bókinni rekur hún þeysireið síðustu tveggja ára og gerir tilraun til að greina líf sitt og hvað það var sem kom henni þangað sem hún að lokum lenti . „ Bókin heitir ...